Vrou kritiek ná sy ver valParamedici op die toneel. Foto: ER24 ŉ 45-jarige vrou van Johannesburg is in ŉ kritieke toestand na ŉ hospitaal geneem nadat sy van die tweede verdieping van ŉ huis geval het. Russel Meiring, woordvoerder van ER24, het gesê die omstandighede rondom die voorval is steeds onduidelik en word ondersoek. “Die voorval het by ŉ huis in Bassonia in die suide van die stad plaasgevind. Met paramedici se aankoms by die huis, het die vrou op ŉ rotsbank onder ŉ balkon gelê,” het Meiring gesê. Die vrou het ernstige beserings aan haar kop en bekken opgedoen. Sy is op die toneel behandel en met ŉ helikopter na ŉ private hospitaal geneem vir verdere behandeling.